《十一月二十日次太平驿见梅花和谢佥宪邦正壁间韵》
明代·陆深

山云黯黯复冥冥，酿雪为霖总未成。忽见梅花如着意，即看诗未可怜生。

月来粉蝶浑无影，风度黄昏似有声。况与岁寒期更早，玉人消息最分明。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。